CELEX: 32005R1568
Language: lv
Date: 2005-09-20 00:00:00
Title: Padomes Regula (EK) Nr. 1568/2005 (2005. gada 20. septembris), ar ko groza Regulu (EK) Nr. 850/98 attiecībā uz dziļūdens koraļļu rifu aizsardzību pret zvejas ietekmi noteiktos Atlantijas okeāna apgabalos

28.9.2005   
            
            
               LV
            
            
               Eiropas Savienības Oficiālais Vēstnesis
            
            
               L 252/2
            
         
      PADOMES REGULA (EK) Nr. 1568/2005
   (2005. gada 20. septembris),
   ar ko groza Regulu (EK) Nr. 850/98 attiecībā uz dziļūdens koraļļu rifu aizsardzību pret zvejas ietekmi noteiktos Atlantijas okeāna apgabalos
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 37. pantu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:
   
               (1)
            
            
               Padomes Regulas (EK) Nr. 2371/2002 (2002. gada 20. decembris) par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (2) 2. pantā noteikts, ka, veicot pasākumus, lai samazinātu zvejas darbību ietekmi uz jūras ekosistēmām, kopējā zivsaimniecības politika paredz piemērot tālredzīgu pieeju.
            
         
               (2)
            
            
               Ar Padomes Regulu (EK) Nr. 850/98 (1998. gada 30. marts) par zivsaimniecības resursu saglabāšanu, izmantojot tehniskos līdzekļus jūras organismu mazuļu aizsardzībai (3), ir noteikti velkamo zvejas rīku izmantošanas ierobežojumi grunts zvejai.
            
         
               (3)
            
            
               Saskaņā ar jaunākajiem zinātniskajiem ziņojumiem, jo īpaši Starptautiskās Jūras pētniecības padomes (ICES) ziņojumiem, Atlantijas okeānā ir atklāti un kartēs sīki iezīmēti ļoti jūtīgas dziļūdens dzīvotnes. Šīs dzīvotnes uztur nozīmīgas un ļoti daudzveidīgas bioloģiskās kopas, un tiek uzskatīts, ka tām nepieciešama prioritāra aizsardzība. Proti, Padomes Direktīvā 92/43/EEK (1992. gada 21. maijs) par dabisko dzīvotņu, savvaļas faunas un floras aizsardzību (4) šīs dzīvotnes ir definētas kā Kopienā nozīmīgas dzīvotnes. Turklāt dziļūdens koraļļu rifi nesen ir iekļauti apdraudēto dzīvotņu sarakstā atbilstīgi Konvencijai par Ziemeļaustrumu Atlantijas reģiona jūras vides aizsardzību (“OSPAR Konvencija”).
            
         
               (4)
            
            
               Šo apgabalu aizsardzība pret zvejas negatīvo ietekmi ir pilnībā saderīga ar ANO 1995. gada Zivju krājumu nolīguma (5) 5. un 6. pantu un ir prasīta minētajos pantos, jo īpaši noteikumi, kas paredz piesardzības principa piemērošanu un jūras vides bioloģiskās daudzveidības aizsardzību.
            
         
               (5)
            
            
               Saskaņā ar zinātniskajiem pierādījumiem reģenerācija pēc bojājuma, ko šīm dzīvotnēm nodara zvejas rīki, ir neiespējama vai arī ļoti grūta un ilga. Tādēļ būtu lietderīgi aizliegt izmantot zvejas rīkus, kas varētu radīt dzīvotņu bojājumus apgabalos, kur tās vēl ir labvēlīgā aizsardzības statusā.
            
         
               (6)
            
            
               Ūdeņos ap Azoru salām, Madeiru un Kanāriju salām ir vairākas zināmas vai iespējamas dziļūdens dzīvotnes, kas vēl nesen bija pasargātas no tralēšanas saskaņā ar īpašo piekļuves režīmu, kas definēts Padomes Regulā (EK) Nr. 2027/95 (1995. gada 15. jūnijs), ar ko izveido zvejas intensitātes pārvaldības režīmu attiecībā uz dažiem Kopienas zvejas apgabaliem un resursiem (6). Regula (EK) Nr. 2027/95 ir atcelta ar Padomes Regulu (EK) Nr. 1954/2003 (2003. gada 4. novembris), kura attiecas uz zvejas intensitātes pārvaldību saistībā ar dažiem Kopienas zvejas apgabaliem un resursiem (7).
            
         
               (7)
            
            
               Tādēļ ir lietderīgi nodrošināt šo apgabalu aizsardzību, paplašinot Regulā (EK) Nr. 850/98 paredzētos ierobežojumus zvejas rīku izmantošanai grunts zvejai.
            
         
               (8)
            
            
               Tāpēc būtu attiecīgi jāgroza Regula (EK) Nr. 850/98,
            
         IR PIEŅĒMUSI ŠO REGULU.
   1. pants
   Regulas (EK) Nr. 850/98 30. pantam pievieno šādu punktu:
   
      “5.   Kuģiem ir aizliegts izmantot jebkādus žaunu tīklus, iepinējtīklus vai rāmjtīklus dziļumā, kas pārsniedz 200 metrus, un jebkādus grunts traļus vai līdzīgus velkamos zvejas rīkus, kas darbojas saskarē ar jūras grunti, apgabalā, ko ierobežo līnija, kura savieno šādas koordinātes:
      
                  a)
               
               
                  apgabalā ar nosaukumu “Madeira un Kanāriju salas”
                  
                              27° 00′ ziemeļu platuma
                           
                           
                              19° 00′ rietumu garuma
                           
                        
                              26° 00′ ziemeļu platuma
                           
                           
                              15° 00′ rietumu garuma
                           
                        
                              29° 00′ ziemeļu platuma
                           
                           
                              13° 00′ rietumu garuma
                           
                        
                              36° 00′ ziemeļu platuma
                           
                           
                              13° 00′ rietumu garuma
                           
                        
                              36° 00′ ziemeļu platuma
                           
                           
                              19° 00′ rietumu garuma;
                           
                        
            
                  b)
               
               
                  apgabalā ar nosaukumu “Azoru salas”
                  
                              36° 00′ ziemeļu platuma
                           
                           
                              23° 00′ rietumu garuma
                           
                        
                              39° 00′ ziemeļu platuma
                           
                           
                              23° 00′ rietumu garuma
                           
                        
                              42° 00′ ziemeļu platuma
                           
                           
                              26° 00′ rietumu garuma
                           
                        
                              42° 00′ ziemeļu platuma
                           
                           
                              31° 00′ rietumu garuma
                           
                        
                              39° 00′ ziemeļu platuma
                           
                           
                              34° 00′ rietumu garuma
                           
                        
                              36° 00′ ziemeļu platuma
                           
                           
                              34° 00′ rietumu garuma”.
                           
                        
            
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 20. septembrī
      
         
            Padomes vārdā —
         
         
            priekšsēdētāja
         
         M. BECKETT
         
      
   
   
      (1)  2004. gada 16. decembra Atzinums (vēl nav publicēts Oficiālajā Vēstnesī),
   
      (2)  OV L 358, 31.12.2002., 59. lpp.
   
   
      (3)  OV L 125, 27.4.2002., 1. lpp. Regulā jaunākie grozījumi izdarīti ar Regulu (EK) Nr. 602/2004 (OV L 97, 1.4.2004., 30. lpp.).
   
      (4)  OV L 206, 22.7.1992., 7. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).
   
      (5)  Apvienoto Nāciju Organizācijas Nolīgums par to, kā īstenojami noteikumi ANO 1982. gada 10. decembra Jūras tiesību konvencijā attiecībā uz transzonālo zivju krājumu un tālu migrējošo zivju krājumu saglabāšanu un apsaimniekošanu.
   
      (6)  OV L 199, 24.8.1995., 1. lpp.
   
   
      (7)  OV L 289, 7.11.2003., 1. lpp.